Συζήτηση:Μενεκράτης ο Σμυρναίος

message: • α) Η πρόταση (που την έχω ήδη διαγράψει): 
"Το 390 καταγράφεται στο Παλατινό χειρόγραφο ως «Μενεκράτους Σμυρναίου», ενώ το επίγραμμα 54 του ένατου βιβλίου αποδίδεται απλά στον Μενεκράτη («Μενεκράτους») και βρίσκεται αμέσως πριν από άλλο επίγραμμα που αποδίδεται από το Παλατινό χειρόγραφο στον Λουκίλλιο ή στον Μενεκράτη το Σάμιο", 
αφενός αναπαράγει κάποιες πληροφορίες που ήδη υπήρχαν στο κείμενο (π.χ. ότι το επίγραμμα 9.390 ανήκει στον Μενεκράτη τον Σμυρναίο -βλέπε την αντίστοιχή παραπομπή στο αρχικό κείμενο του λήμματος- και οι παραπομπές ασφαλώς αποτελούν αναπόσπαστο μέρος του!), αφετέρου προδίδει έναν ανώφελο σχολαστικισμό -και σίγουρα δεν αφορά την συντριπτική πλειοψηφία των αναγνωστών της Βικιπαίδειας (και ίσως να μην αφορά και κανέναν)- το αν κάποιο επίγραμμα σε ένα βιβλίο ή σε ένα χειρόγραφο είναι πάνω ή κάτω ή δίπλα σε κάποιο άλλο. Η "πληροφορία" δεν είναι σημαντική ούτε αποδεικνύει τίποτα. Αν παρόλα αυτά κάποιος θέλει να πιστεύει ότι αυτό συνιστά πληροφορία, η θέση της θα ήταν στο υποσέλιδο του λήμματος ως υποσημείωση ή, καλύτερα, στη σελίδα συζήτησής του (όπου και τώρα είναι). 
• β) ΒΕΒΑΙΩΣ ΚΑΙ: Είναι αλήθεια ότι το κείμενο της Ελληνικής Ανθολογίας αποδίδει το επίγραμμα 9.54 σε κάποιον "απλά" Μενεκράτη. Ωστόσο, όπως ασφαλώς ο "προστρέξας" γνωρίζει, ορισμένοι φιλόλογοι το αποδίδουν στον Μενεκράτη τον Σμυρναίο. Και φυσικά, όπως συμβαίνει σε ανάλογες περιπτώσεις, όταν δεν υπάρχουν σαφείς πληροφορίες, κάποιοι άλλοι εκφράζουν διαφορετικές απόψεις. Προς χάριν της αντικειμενικότητας η πληροφορία κρατείται (θα μπορούσε να ήταν η μόνη και ουσιαστική συμβολή του προαναφερθέντος χρήστη), αλλά μεταφέρεται ως υποσημείωση.
• γ) Η φράση: "Ο W.R. Patton εκτιμά ότι ανήκει στην ανθολογία ποιημάτων Στέφανος του Μελεάγρου", τι ακριβώς σημαίνει ελληνιστί; Ένας ποιητής δεν θα μπορούσε φυσικά να ανήκει σε μια ανθολογία ποιημάτων! Ούτε ο Patton βέβαια! Ίσως ο χρήστης να ήθελε να πει ότι κάποιος Μενεκράτης, ποιήματα του οποίου περιλαμβάνονται στον Στέφανο του Μελεάγρου, ταυτίζεται από τον Patton με τον Μενεκράτη τον Σμυρναίο της Ελληνικής Ανθολογίας. Αυτό όντως είναι πληροφορία που θα μπορούσε να προστεθεί στο κυρίως κείμενο του λήμματος με την ανάλογη τεκμηρίωση. 
• δ) ΑΛΛΑ: Η παραπομπή ("The Greek Anthology, Volume III: Book 9: The Declamatory Epigrams. Translated by W. R. Paton. Loeb Classical Library 84. Cambridge, MA: Harvard University Press, 1917, σελ. 455"), με την οποία ο χρήστης θέλει να υποστηρίξει την σχετική με την ταύτιση του Μενεκράτη του Σμυρναίου και του Μενεκράτη του Μελεάγρου προαναφερθείσα πρότασή του, θα μπορούσε να θεωρηθεί ελαφρώς παραπειστική. Παραπέμπει στην σελίδα με τον κατάλογο των ποιητών του 3ου τόμου της Ελληνικής Ανθολογίας, όπου η μόνη σχετική με το θέμα φράση είναι η "Menecrates of Smyrna, or Samos (M), 54, 55 (?), 390". Συμπέρασμα;;; Που είναι το στοιχείο που υποτίθεται τεκμηριώνει την υπόθεση για την ταύτιση των δύο προσώπων; Και θα μπορούσε να θεωρηθεί επαρκής τεκμηρίωση η παραπομπή σε έναν απλό κατάλογο συγγραφέων; Αυτό απαιτεί προφανώς την παραπομπή σε κάποιο πραγματικό κείμενο. Σε κάθε περίπτωση, ο χώρος της Βικιπαίδειας δεν είναι χώρος επίλυσης φιλολογικών διενέξεων, ούτε οι Βικιπαιδιστές είναι οι καταλληλότεροι για να τις επιλύσουν.
• Υστερόγραφο: Τέλος, θα έλεγα στον FocalPoint, θα σου έλεγα άγνωστε φίλε FocalPoint μήπως και θα ήταν καλύτερα να χρησιμοποιήσεις τις γνώσεις που απέκτησες και τον χρόνο σου για να επέμβεις εποικοδομητικά (μιας και το θέμα της Παλατινής Ανθολογίας φαίνεται να σε ενδιαφέρει ιδιαίτερα) στα -πάμπολλα!- λήμματα, τα σχετικά με βιογραφίες ποιητών της Ελληνικής Ανθολογίας, όπου βρίθουν τα εκφραστικά και κυρίως -Κυρίως!- τα πραγματολογικά λάθη (και είναι περίεργο που δεν το έχεις κάνει ήδη). 
Πάντα φιλικά. -- Αγρέας (συζήτηση) 21:47, 14 Σεπτεμβρίου 2015 (UTC)
Αγρέα, αρχίζω με το υστερόγραφο: Ακόμη  και σε σχέδια που έχω ο ίδιος δεν πειθαρχώ, πολύ περισσότερο σε ιδέες άλλων. Για τον ίδιο  λόγο, δε θα σου πω ούτε εγώ, στο τι προτείνω να κάνεις. Κάνε ότι σε ευχαριστεί.
*Τα τρία επιγράμματα: Πιστεύω ότι πρέπει να αναφερθούν και θα γράψω ένα ξεκάθαρο κομμάτι σχετικά με αυτά
*9.54 - συμφωνούμε λίγο ως πολύ από ότι κατάλαβα
*Στέφανος του Μελεάγρου - ορθή η διάγνωση ότι η φράση ήταν γραμμένη με λανθασμένο τρόπο. Λανθασμένη η διάγνωση σχετικά με τις προθέσεις μου. Απλά θεωρώ απαραίτητο να αναφερθεί κάπου ότι ο Μελέαγρος περιέλαβε  κάποιον Μενεκράτη στο Στέφανό του (χωρίς να μπορούμε να ξεχωρίσουμε ποιόν).
Αυτά λοιπόν. Δες ότι συμπληρώσω και κάνε ότι νομίζεις καλύτερα. --Focal Point 19:36, 19 Σεπτεμβρίου 2015 (UTC)
replies: text: :: Λίθοι, πλίνθοι, κέραμοι ατάκτως ερριμμένα!  Το πεδίο ελεύθερο. Καλή συνέχεια! -- Αγρέας (συζήτηση) 08:35, 22 Σεπτεμβρίου 2015 (UTC)

text: Χρήστης:Αγρέας υποθέστε καλή πίστη όπως εδώ. Πολύ χαίρομαι που βρέθηκε ακόμα ένας να ασχοληθεί με το πλήθος των λημμάτων που απομένουν να γραφτούν για την ελληνική ανθολογία και γενικότερα τις βιογραφίες αρχαίων. Ας δουλέψουμε όλοι λοιπόν με καλή πίστη, και ο ένας να εμπνέι τον άλλο προς το καλύτερο. Gts-tg (συζήτηση) 20:00, 19 Σεπτεμβρίου 2015 (UTC)
Γουάου Gts-tg - το σκέφτεσαι; Είμαστε τρεις! Αρκετοί όχι μόνο για δουλειά, αλλά και για να διαφωνήσουμε! (τρία άτομα = τρεις - τέσσερις απόψεις) χαχαχαχα.... Μόνο.. η συνεισφορά μου σε πλήθος δεν ήταν, ούτε είναι μεγάλη. Τα λήμματα, τα περισσότερα (αυτών που είναι μόνο γνωστοί από επιγραμματοποιοί) τα είχε γράψει ο Χρήστης:Pagaeos. Εγώ απλώς βοηθώ και προσφέρω πλαίσιο λειτουργίας. Ευχαριστώ για το ωραίο κειμενάκι που μόλις έγραψες. --Focal Point 22:20, 19 Σεπτεμβρίου 2015 (UTC)

text: Focal τρείς και μια IP, καλύτερα και από τρείς και ο κούκος! Gts-tg (συζήτηση) 22:53, 19 Σεπτεμβρίου 2015 (UTC)
thread_title:  Αιτιολόγηση της αναίρεσης ή τροποποίησης των επεξεργασιών του FocaPoint